Twee broers in Pta-slaghuis doodgeskietDie Blou Bul Vleis- en Vismark in Pretoria. Foto: Google Maps Kapt. Augustinah Selepe, woordvoerder van die polisie, het gesê ŉ rooftog het omstreeks 06:05 by die Blou Bul Vleis- en Vismark in Paul Krugerstraat plaasgevind. “Vyf verdagtes het glo die slaghuis binnegekom onder die voorwendsel dat hulle iets wou koop. Hulle het vuurwapens uitgeruk en die eienaars van die slaghuis doodgeskiet,” het sy gesê. Volgens Selepe het die verdagtes met ŉ boks vol kontant gevlug. Dit is nie bekend hoeveel kontant in die boks was nie. “Op die beeldmateriaal van veiligheidskameras kan gesien word hoe die verdagtes in ŉ silwer-grys Mercedes Benz en ŉ wit Mercedes-Benz vlug.” Selepe wou nie onmiddellik die name van die oorledenes bekendmaak nie. Sy het gesê enigiemand met meer inligting oor die voorval, word versoek om die polisie by 08600 10111 te skakel of ŉ SMS na 32211 te stuur.